Euroviziono-Konkurso di Kansono
La Euroviziono-Konkurso di Kansono (EKK) (Angliana: Eurovision Song Contest; Franciana: Concours Eurovision de la chanson) esas omnayara konkurso kreita da Marcel Bezençon en 1955, organizata dil Europana Brodkast-Uniono e brodkastata per la reto Euroviziono. On ofte surnomizas ica konkurso per la simpla vorto "Euroviziono".

L'unesma konkurso brodkastesis en 1956 en Suisia: Lys Assia divenis la unesma vinkinto dil konkurso per sua kansono Refrain. La konkurso inspiresis del Sanremo muziko-festivalo, la maxim granda muziko-konkurso en Italia, qua komencis en 1951.

La konkurso esas un ek la maxim anciena brodkasturi en la mondo, e la maxim importanta muzikala konkurso ulatempe organizata. Lua suceso transiris la frontieri dil Europana kontinento ed inspiris multa altra muzikala konkursi.

Reguli

Kansoni 

 La kansoni elektesas lor landa selekti organizata dal partoprenanta brodkasterii. Olci decidas ipsa e libere pri la organizo e la formo di ca selekti.
 La kansoni ne darfas komercesar ante la 1ma di septembro de la preiranta yaro.
 La maxima duro di singla kansono esas tri minuti.
 Singla brodkasterio esas libera decidar la linguo en qua lua konkursanto kantos.
 La texto e la prezento dil kansoni ne darfas detrimentar la konkurso o la Europana Brodkast-Uniono. Interdiktesas inkluzar: ula vorto o gesto politikal o simila; ula insulto o neaceptebla dicajo; ula reklama mesajo.

Artisti 

 Omna konkursanta artisti devas evar adminime 16 yari lor la dio dil finalo.
 Nula artisto darfas konkursi por plu kam un lando ye ula yaro.

Plei 

 Singla pleo darfas kontenar admaxime sis homi sur la ceneyo.
Nula vivanta bestio toleresas sur la ceneyo.
 La artisti pleas e kantas direte (live) sur la ceneyo kun enrejistrita muziko (sen pleanta muzikili).
 La enrejistrita muziko devas kontenar nula voco o nula vocal imituro.

Vinkinti

Listo pri la vikinti 

* Ye 1969 quar konkursanta landi vinkis.

Listo di la vinkinta landi

Slogani 
Depos 2002 (ecepte 2009) la Konkurso introduktis slogani. La slogani referas la temo di la Konkurso por ita yaro.

Extera ligili 
http://www.eurovision.tv - la oficala retosituo
Muziko
